אריסטה נטוורקס

אריסטה נטוורקס (באנגלית: Arista Networks, Inc.; לשעבר Arastra )<ref name="name-change"></ref> היא חברה אמריקאית העוסקת בתחום רשתות מחשבים שבסיסה בסנטה קלרה שבקליפורניה. החברה מתכננת ומשווקת מתגי רשת רב-שכבתיים כדי לספק רשתות מוגדרות באמצעות תוכנה (SDN) עבור מרכזי נתונים גדולים, מחשוב ענן, מחשוב עתיר ביצועים וסביבות מסחר בתדירות גבוהה. מוצרים אלה כוללים מתגי איתרנט בקצבים 10 /25/ 40 /50/ 100 /200/400/800 גיגה-ביט עם זמן שיהוי נמוך. כל מוצרי אריסטה רצים על גבי מערכת הפעלה מבוססת לינוקס, Extensible Operating System (EOS).

== היסטוריה ==
בשנת 2004 הקימו אנדי בכטולסהיים, קנת דודה ודייוויד צ'ריטון את אראסטרה (לימים שונה שמה לאריסטה<ref name="name-change" /> ). בכטולסהיים וצ'ריטון מימנו את החברה בעצמם. <ref></ref> באוקטובר 2008 מונתה ג'ישרי אולאל, שעזבה במאי 2008 את סיסקו לאחר 15 שנים, למנכ"לית אריסטה . <ref></ref>

ביוני 2014 עשתה החברה הנפקה ראשונית בבורסת ניו יורק תחת הסמל ANET. <ref></ref>

בדצמבר 2014 הגישה סיסקו שתי תביעות נגד אריסטה בטענה להפרת קניין רוחני, <ref></ref> ונציבות הסחר הבינלאומי של ארצות הברית הוציאה צווים בנוגע לשניים מהמאפיינים המוגנים בפטנט של סיסקו <ref></ref> ואסרו על ייבוא על מוצרים המפרים זכויות יוצרים. <ref></ref> בשנת 2016, בערעור, בוטל האיסור בעקבות שינויים במוצר ושני פטנטים של סיסקו שבוטלו, ותביעתה סיסקו נדחתה. <ref></ref> <ref></ref> באוגוסט 2018, הסכימה אריסטה לשלם 400 מיליון דולר לסיסקו כחלק מהסדר פשרה שכלל ויתור על כל הטענות להפרה מצד סיסקו, דחיית תביעות ההגבלים העסקיים של אריסטה נגד סיסקו והמינעות מתביעות הדדיות לתקופה של חמש שנים. <ref></ref>

באוגוסט 2018 רכשה החברה את מוג'ו נטוורקס (Mojo Networks). <ref></ref> בספטמבר 2018 רכשה אריסטה את מטאמאקו (Metamako) ושילבה את קו המוצרים שלה עם שיהוי נמוך כסדרת 7130. <ref></ref> בפברואר 2020 רכשה אריסטה את Big Switch Networks, <ref></ref> ובאוקטובר רכשה את Awake Security. <ref></ref>

המנכ"לית של אריסטה, ג'ישרי אולאל, נבחרה לרשימת המנכ"לים הטובים בעולם בארונס בשנים 2018 ו-2019 <ref></ref>

באוגוסט 2022 רכשה אריסטה תמורת סכום לא ידוע את חברת רשת הענן Pluribus Networks. <ref></ref>

== מוצרים ==
=== Extensible Operating System ===
EOS היא מערכת ההפעלה ברשת של אריסטה, ומגיעה כמערכת אחת שפועלת על פני כל מכשירי אריסטה <ref></ref> או במכונה וירטואלית (VM). <ref></ref> EOS פועל על ליבת לינוקס. <ref></ref> ישנם יותר מ-100 תהליכים רגילים עצמאיים, האחראים על היבטים ומאפיינים שונים של המתג, כולל מנהלי התקנים המנהלים את המעגל המשולב תלוי יישום של המתג, ממשק שורת הפקודה (CLI), פרוטוקול Simple Network Management Protocol ( SNMP ), פרוטוקול עץ פורש, ופרוטוקולי ניתוב שונים. תהליך אחד הנקרא Sysdb מרכז את מצב המתג והפרוטוקולים השונים שלו. הפרדת העיבוד (שנעשה על ידי תהליכים נפרדים) מהמצב (ב-Sysdb) מעניקה ל-EOS שני מאפיינים חשובים: מאפיין אחד הוא מניעת תקלות תוכנה, כלומר אם מתרחשת תקלת תוכנה, כל נזק מוגבל לתהליך אחד. <ref></ref><ref name="eos" /> המאפיין השני הוא הפעלה מחדש שלא פוגעת במצב, מכיוון שהמצב שמור ב-Sysdb, כאשר תהליך מופעל מחדש הוא ממשיך מהמקום שבו הפסיק.<ref name="eos"></ref> ארכיטקטורה זו מאפשרת לשדרג תהליכים גם בזמן שהמתג פועל (תכונה הנקראת ISSU – In-Service Software Upgrade).

העובדה ש-EOS פועל על לינוקס מאפשרת שימוש בכלי לינוקס נפוצים על המתג עצמו, כגון tcpdump או מערכות ניהול תצורה. EOS מספקת ממשקי תכנות יישומים נרחבים ( API ) לתקשורת ולשלוט בכל ההיבטים של המתג. מודול בשם CloudVision <ref></ref> שמרחיב את ה-CLI לשימוש ב-Extensible Messaging and Presence Protocol ( XMPP ) בתור אפיק הודעות משותף לניהול והגדרת מתגים ומדגים את יכולת ההרחבה של EOS. <ref></ref> היישום ממומש על ידי שילוב ספריית XMPP הקיימת בקוד פתוח בשפת פייתון עם ה-CLI.

==== יכולת תכנות ====
ניתן לתכנת את EOS באמצעות מנגנונים שונים בנוסף ליכולות התכנות והסקריפטים הסטנדרטיות הזמינות בסביבת לינוקס:
* ניתן להשתמש בניהול אירועים מתקדם <ref></ref> כדי להגיב לאירועים שונים ולהפעיל אוטומטית פקודות CLI, לבצע סקריפטים או לשלוח התראות כאשר מתרחשים שינויי מצב במתג, כגון ממשק נופל או מכונה וירטואלית שעוברת למארח אחר.
* Event Monitor עוקב אחר שינויים שקורים בטבלאות הניתוב ברמת ה-MAC, ARP וטבלת הניתוב במסד נתונים מקומי של SQLite לצורך ביצוע שאילתות מאוחר יותר באמצעות שאילתות סטנדרטיות של SQL. <ref></ref>
* eAPI (External API ) <ref></ref> מציע ממשק JSON-RPC המאפשר ביצוע פקודות CLI ואחזור הפלט שלהן באובייקטי JSON מובנים.

== קישורים חיצוניים ==
*

== הערות שוליים ==

קטגוריה:חברות הנסחרות בבורסה לניירות ערך בניו יורק
קטגוריה:יצרני ציוד תקשורת